stanford-oval/wikipedia huggingface dataset:
Ciguatera-myrkytys

| Ciguatera-myrkytys |
| --- | --- |
 Siguatoksiinin kemiallinen rakenne
Ala:  ruokamyrkytykset
Syyt:  siguatoksiini, maitotoksiini
Esiintyvyys:  maailmassa 50 000 tapausta/vuosi
Kuolleisuus:  alle 0,1 %
Luokitus
ICD-10:  T61.0
ICD-9:  988.0
Tautitietokanta:  31122
MedlinePlus:  002851
MeSH:  D036841
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Ciguatera-myrkytys on ruokamyrkytys, joka aiheutuu tiettyjä toksiineja sisältävien riuttakalojen syömisestä. Oireet vaihtelevat, ja niitä voivat olla ripuli, oksentelu, parestesia, metallinmaku suussa, löysien hampaiden tunne, lihassärky, artralgia, päänsärky, hikoilu, hämärtynyt näkökyky, sydänvaivat, hypotensio, kutina, kylmä allodynia, huimaus, vatsakipu ja heikotus. Oireiden puhkeaminen vaihtelee nautitun toksiinin määrästä riippuen puolesta tunnista yhteen, toisinaan kahteen vuorokauteen. Ruoansulatuskanavan oireet voivat kestää yhdestä neljään päivää. Osa oireista voi kestää kuukausien ajan.
Ciguatera-myrkytyksen aiheuttavat toksiineita ovat muiden muassa siguatoksiini ja maitotoksiini. Ne ovat alun perin peräisin pienestä panssarisiimaeliölajista nimeltä Gambierdiscus toxicus, jota esiintyy trooppisissa ja subtrooppisissa vesissä koralliriuttojen pinnalla ja ympäristöissä. Sitä syövät kasvinsyöjäkalat, jotka puolestaan ovat petokalojen ravintoa. Petokaloihin päätyvien toksiinien pitoisuudet kertyvät ravintoketjun aikana. Yleisimmin myrkytystä aiheuttavat kalat kuuluvat barrakudien, meriahventen, mureenojen, piikkimakrillien ja sampien heimoihin.
Siguatoksiinia kerääntyy kalan maksaan, suolistoon, mätiin ja päähän. Se on hajuton ja mauton, eikä sitä voi tuhota tavanomaisen ruoanlaiton keinoin. Myrkytykseen ei ole olemassa spesifistä vastalääkettä.
Vuonna 2017 Yhdysvaltain tautikeskus (CDC) arvioi vuosittain esiintyvän maailmanlaajuisesti noin 50 000 ciguateramyrkytystapausta. Muut arviot liikkuvat 10 000 ja 500 000 vuosittaisen tapauksen välillä. Kuolleisuus ciguatera-myrkytykseen on CDC:n mukaan keskimäärin alle yksi tapaus tuhannesta. Se on yleisin meren antimista aiheutuva myrkytys. Sitä esiintyy eniten Tyynellämerellä, Intian valtamerellä ja Karibianmerellä leveyspiirien 35°N ja 35°S välillä. Ciguatera-myrkytyksen riskit ovat kasvamassa koralliriuttojen tuhoutumisen ja myrkytystä uusille alueille levittävän laajenevan merikalakaupan vuoksi. Siitä on kuvauksia ainakin vuodesta 1511 lähtien. Sen nimi ”ciguatera”, joka mainittiin ensi kerran vuonna 1787, tulee espanjan kielessä Cittarium pica -kotilolajista käytetystä sanasta ”cigua”.
Caroline Garcia

| Caroline Garcia |
| --- | --- |

Henkilötiedot
Syntynyt: 16. lokakuuta 1993 (ikä 30)
Kansalaisuus:   Ranska
Tennispelaaja
Pituus:  177 cm
Paino:  61 kg
Kätisyys:  oikea
Palkintorahat:  16 931 236 USD
Kaksinpeli
Paras sijoitus:  4. (10.9.2018)
Turnausvoittoja:  6
Voitot/tappiot:  451–339
Grand Slam -turnauksissa
Australian avoimet:  4. kierros (2018)
Ranskan avoimet:  puolivälierät (2017)
Wimbledon:  4. kierros (2017)
Yhdysvaltain avoimet:  3. kierros (2016, 2017)
Nelinpeli
Paras sijoitus:  2. (24.10.2016)
Turnausvoittoja:  6
Voitot/tappiot:  182–113
Grand Slam -turnauksissa
Australian avoimet:  välierät (2017)
Ranskan avoimet:  voitto (2016)
Wimbledon:  puolivälierät (2016)
Yhdysvaltain avoimet:  loppuottelu (2016)
Aiheesta muualla
www.caro-garcia.com
ITF
WTA
Caroline Garcia (s 16. lokakuuta 1993 Saint-Germain-en-Laye) on ranskalainen tennispelaaja. Parhaimmillaan hän on ollut naisten maailmanlistalla kaksinpelissä neljäntenä syyskuussa 2018 ja nelinpelissä toisena lokakuussa 2016. Hän on voittanut urallaan kuusi WTA-turnausta kaksinpelissä ja kuusi nelinpelissä. Vuonna 2016 hän voitti Ranskan avoimissa nelinpelimestaruuden ja ylsi Yhdysvaltain avoimissa nelinpelin loppuotteluun.
Tennisura > 2011–2012

Grand Slam -turnauksen pääsarjassa Garcia pelasi ensimmäisen kerran Australian avoimissa 2011, jossa hän selviytyi toiselle kierrokselle. Ensimmäisellä kierroksella hän voitti maailmanlistan sijalla 76 olleen Varvara Lepchenkon, mutta hävisi toisella kierroksella kaksi sijaa paremmin olleelle Ayumi Moritalle. Ranskan avoimissa 2011 hän voitti ensimmäisellä kierroksella Zuzana Ondráškován. Toisella kierroksella hän pelasi kolmieräisen kamppailun Marija Šarapovaa vastaan. Šarapova voitti ottelun lopulta luvuin 3–6, 6–4, 6–0. Ranskan avoimissa 2012 Garcia hävisi ensimmäisellä kierroksella Dinah Pfizenmaierille.
Tennisura > 2013–2014

Australian avoimissa 2013 Garcia hävisi avauskierroksella Jelena Vesninalle. Ranskan avoimissa 2013 Garcia eteni toiselle kierrokselle voitettuaan Julija Beigelzimerin. Toisella kierroksella hän hävisi ykköseksi sijoitetulle Serena Williamsille. Wimbledonissa 2013 hän voitti ensimmäisellä kierroksella Zheng Jien, mutta hävisi toisella kierroksella jälleen Serena Williamsille. Yhdysvaltain avoimissa 2013 Garcia voitti Shelby Rogersin avauskierroksella, mutta hävisi toisella kierroksella Laura Robsonille.
Vuoden 2014 Australian avoimissa Garcia hävisi avauskierroksella Alla Kudrjavtševalle. Helmikuussa pelatussa Acapulcon WTA-turnauksessa Garcia eteni välieriin voitettuaan maailmanlistan sijalla 19 olleen Eugenie Bouchardin. Välierässä hän hävisi Christina McHalelle. Ensimmäisen WTA-turnausvoittonsa Garcia saavutti Bogotán turnauksessa huhtikuussa 2014, kun hän voitti turnauksen loppuottelussa maailmanlistan sijalla yhdeksän olleen Jelena Jankovićin. Toukokuussa Garcia pääsi puolivälieriin Madridissa. Puolivälierässään hän hävisi kolmieräisen ottelun Agnieszka Radwańskaa vastaan. Myös Nürnbergissä hän pääsi puolivälieriin, mutta hävisi tällä kertaa Karin Knappille. Ranskan avoimissa 2014 Garcia hävisi avauskierroksella Ana Ivanovićille.
Aiheesta muualla

Kuvia tai muita tiedostoja aiheesta Caroline Garcia Wikimedia Commonsissa
Caroline Garcia WTA:n sivuilla (englanniksi)
Carrie Prejean

| Carrie Prejean |
| --- | --- |

Henkilötiedot
Syntynyt: 13. toukokuuta 1987 (ikä 37) San Diego, Kalifornia
Ammatti:  malli, kirjailija
Puoliso:  Kyle Boller (2010–nykyinen)
Lapset:  Grace Christina (s. 2011)
Aiheesta muualla
Kotisivu
Caroline Michelle Prejean (s. 13. toukokuuta 1987, San Diego, Kalifornia) on yhdysvaltalainen missi, kirjailija, ja entinen Miss California.
Varhainen elämä

Carrie Prejean syntyi San Diegossa, Kaliforniassa vuonna 1987. Hänen äitinsä on italialais-yhdysvaltalainen. Hänen vanhempansa erosivat vuonna 1988. Hän lopetti lukion ja opiskelee kristillisessä oppilaitoksessa San Diegossa.
Yksityiselämä

Prejean naimisiin 2. heinäkuuta 2010 amerikkalaisen jalkapallon pelaaja Kyle Bollerin kanssa. Heidän ensimmäinen lapsensa, tyttö, syntyi vuonna 2011.
Aiheesta muualla

Carrie Prejeanin virallinen kotisivu (Arkistoitu – Internet Archive) (englanniksi)
Carrie Prejean Internet Movie Databasessa. (englanniksi)
Casino Royale (vuoden 1967 elokuva)

| Casino Royale |
| --- | --- |
 Elokuvan juliste
Ohjaaja:  Ken Hughes   John Huston   Joseph McGrath   Robert Parrish   Val Guest
Käsikirjoittaja:  Wolf Mankowitz John Law Michael Sayers
Perustuu:  Ian Flemingin romaaniin Casino Royale
Tuottaja:  Charles K. Feldman Jerry Bresler
Säveltäjä:  Burt Bacharach (alkuperäinen musiikki)
Kuvaaja:  Jack Hildyard
Leikkaaja:  Bill Lenny
Tuotantosuunnittelija:  Michael Stringer
Pukusuunnittelija:  Julie Harris
Pääosat:  David Niven
Valmistustiedot
Valmistusmaa:  Britannia
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:   1967-12-2929. joulukuuta 1967 (Yhdistynyt kuningaskunta) [lähde? ]  1967-12-2222. joulukuuta 1967 (Suomi)  
Kesto:  131 min
Alkuperäiskieli:  englanti
Budjetti:  12 000 000 $
Tuotto:  41 744 718 $
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Casino Royale (Casino Royale) on brittiläinen, satiirinen James Bond -elokuva vuodelta 1967, jonka ovat ohjanneet Ken Hughes, John Huston, Joseph McGrath, Robert Parrish ja Val Guest. Elokuva perustuu Ian Flemingin samannimiseen romaaniin. Elokuvassa James Bondia näyttelee David Niven. Muissa osissa näyttelevät muun muassa Orson Welles, Peter Sellers, Woody Allen ja Ursula Andress.
Casino Royale oli ensimmäinen epävirallinen James Bond -elokuva. Allmovien mukaan elokuva on äärimmäisen sekava, psykedeelinen ja absurdi mestariteos. Elokuvaa voidaan myös pitää Austin Powers -parodiaelokuvien varhaisena edeltäjänä.
Roolit

| 0 | 1 | 2 |
| --- | --- | --- |
|  David Niven  | … |  Sir James Bond 007   |
|  Peter Sellers  | … |  Evelyn Tremble   |
|  Ursula Andress  | … |  Vesper Lynd   |
|  Orson Welles  | … |  Le Chiffre   |
|  Woody Allen  | … |  tohtori Noah/Jimmy Bond   |
|  Barbara Bouchet  | … |  miss Moneypenny   |
|  Jacqueline Bisset  | … |  miss Goodthighs   |
|  Joanna Pettet  | … |  Mata Bond   |
|  Daliah Lavi  | … |  The Detainer   |
|  Terence Cooper  | … |  Coop   |
|  Bernard Cribbins  | … |  Carlton Towers   |
|  Ronnie Corbett  | … |  Polo   |
|  Anna Quayle  | … |  Frau Hoffner   |
|  John Huston  | … |  M/ McTarry   |
|  William Holden  | … |  Ransome   |
|  Charles Boyer  | … |  LeGrand   |
Aiheesta muualla

Casino Royale (vuoden 1967 elokuva) Internet Movie Databasessa (englanniksi)
Clevelandin osavaltionyliopisto

| Clevelandin valtionyliopisto> Cleveland State University |
| --- | --- |
  

Perustettu:  1964
Tyyppi:  julkinen
Säätiön varat:  41,77 miljoonaa dollaria
Rehtori:  Mary Jane Saunders
Henkilökunta:  1 000
Opiskelijoita:  9 800
Jatko-opiskelijoita:  5 900
Sijainti:  Cleveland, Ohio  Yhdysvallat (41.5017°N, 81.6751°W)
Osoite:  http://www.csuohio.edu/
Clevelandin valtionyliopisto (Cleveland State University, lyhennetään CSU) on julkinen yliopisto Clevelandissa Ohiossa Yhdysvalloissa. Se on perustettu vuonna 1965, vaikka sen Fenn College perustettiin jo vuonna 1923. Nykyään CSU on osa Ohion julkista yliopistojärjestelmää, joka perustettiin vuonna 2007.
Opiskeltavia pääaineita on 70, maisteriohjelmia 27 ja 6 tohtoriohjelmaa.
Yliopistossa on kymmenen collegea, joihin lukeutuvat:
Fenn College of Engineering
Cleveland-Marshall College of Law (Oikeustiede)
College of Liberal Arts and Social Sciences
College of Science (Luonnontieteet)
Nance College of Business Administration (Kauppatieteet)
College of Education & Human Services
Maxine Goodman Levin College of Urban Affairs
Graduate Studies
Aiheesta muualla

Wikimedia Commonsissa on kuvia tai muita tiedostoja aiheesta .
Clevelandin State University
Opiskelijalehti Cauldronin sivu
Cleveland Spiders

| Cleveland Spiders |
| --- | --- |
Perustettu:  1887
Kotiareena:  League Park
Paikkakunta:  Cleveland, Ohio
Lajit:  baseball
Omistajat:  Frank ja Stanley Robinson
Mestaruudet:  Temple Cup: 1895
Cleveland Spiders oli yhdysvaltalainen baseballjoukkue, joka liittyi American Association -liigaan kaudella 1887, jolloin se tunnettiin myös nimillä Forest Citys tai Blues. Joukkueen menestys AA:ssa oli heikko, mutta kauden 1888 jälkeen se valittiin korvaamaan Detroit Wolverines -joukkue National Leaguessa, jolloin joukkueen nimeksi vakiintui Spiders.
Vuonna 1892 joukkue voitti kahtia jaetun kauden syyspuoliskon ja pelasi liigan mestaruusotteluissa kevätkauden voittajaa, Boston Beaneatersia vastaan häviten puhtaasti saavuttaen kuudessa ottelussa vain yhden tasapelin.
Vuonna 1895 Spiders sijoittui National Leaguessa toiselle sijalle ja haastoi Temple Cupissa Liigan voittajan Baltimore Oriolesin. Spiders voitti neljä ottelua viidestä. Seuraavalla kaudella joukkueet olivat jälleen liigan kaksi parasta, nyt oli Oriolesin vuoro viedä Temple Cup suoraan neljässä pelissä.
Vuonna 1899 Robinsonin veljekset ostivat konkurssikypsän St. Louis Brownsin ja vaihtoivat sen nimeksi Perfectos. Kuitenkin he pitivät myös Spidersin omistuksessaan.  Uskoen Perfectosin vetävän enemmän väkeä tiheämmin asutussaa St. Louisissa , Robinsonit siirsivät suurimman osan Clevelandin tähdistä, mukaan lukien tulevat Baseball Hall of Fame -jäsenet Cy Young, Jesse Burkett ja Bobby Wallace St. Louisiin. 
Spidersin yleisömäärät romahtivat eivätkä muut joukkueet suostuneet pelaamaan League Parkilla, koska niiden osuus tuloista ei kattanut edes joukkueen majoitus- ja matkakuluja. Joukkueen oli siis pakko pelata valtaosa peleistään vieraissa. Joukkueen 42 kotipelin yleisökeskiarvo oli vain 145 katsojaa per peli 9000 -paikkaisella League Parkilla. 101 vierastappiota lienee ennätys, jota ei koskaan tulla rikkomaan. Vieraspeleistään joukkue voitti 11.
Joukkue oli yksi neljästä, jotka poistettiin National Leaguesta kauden 1899 jälkeen. Robinsonit myivät joukkueen Charles Somersille ja John Kilfoylelle 1900.
Vuonna 1900 American Leaguessa (silloin alasarja minor league) pelasi joukkue nimeltään Cleveland Lake Shores (Western liigan aikana 1894-1899 Grand Rapids Rustlers). Kun American League julisti itselleen Major League aseman 1901, joukkueen nimeksi tuli Cleveland Bluebirds (Blues), ja lopulta muutamien eri nimien jälkeen Cleveland Indians.
Aiheesta muualla

http://www.baseball-almanac.com/teams/cleveland_spiders.shtml
Casio

| Casio |
| --- | --- |

ISIN:  JP3209000003
Perustettu:  1946
Kotipaikka:   Tokio, Japani
Toimiala:  elektroniikkateollisuus
Kotisivu:  world.casio.com
Infobox OKVirheellinen NIMI-arvo: 
Casio (jap.  カシオ計算機株式会社, Kashio Keisanki Kabushikigaisha) on japanilainen vuonna 1946 perustettu elektroniikkalaitteiden valmistaja. Casion päämaja sijaitsee Tokiossa.
Casio on tunnettu taskulaskimista, äänentoistolaitteista, syntetisaattoreista, digitaalipianoista, kameroista, elektronisista sanakirjoista ja kelloista. Vuonna 1957 Casio julkisti maailman ensimmäisen täysin elektronisen laskimen.
Casio on myös tehnyt tietokoneita kuten Casio FP-6000, Casio FX-9000, Casio SX-1000 sekä MSX-yhteensopivia. 
Yhtiö on pyrkinyt pelikonsolimarkkinoille kahdella konsolilla: Casio PV-1000 ja Casio Loopy.
Kuvia

Casion valmistama graafinen laskin
G-Shock MRG-7100BJ-1AJF
Exilim EX-S600
Aiheesta muualla

Kuvia tai muita tiedostoja aiheesta Casio Wikimedia Commonsissa
Casion virallinen sivusto
Cherif Hamrouni

| Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Mitalit> Maa:   Tunisia.Miesten taekwondo.Afrikan-mestaruuskilpailut  | Maa:   Tunisia> Miesten taekwondo. |
| --- | --- | --- | --- |
|  Kultaa | Johannesburg 1996 | alle 70 kg |  |
Cherif Hamrouni (arab. شريف الحمروني‎) on tunisialainen taekwondoni, joka voitti Afrikan-mestaruuden vuonna 1996 alle 70-kiloisten sarjassa. Mestaruusottelussa vastustajana oli kenialainen Wycliffe Andoffe.
Cherish (Madonnan kappale)

| ”Cherish” Madonna |
| --- | --- | --- |

Singlen tiedot
 Albumilta: Like a Prayer
 Julkaistu: elokuu 1989
 Tuottaja(t): Madonna, Patrick Leonard
 Tyylilaji: pop
 Kesto: 03.52
 Levy-yhtiö: Sire, Warner Bros.
Listasijoitukset
  Suomen virallinen lista: 19.
Madonnan muut singlet
| ”Express Yourself” 1989 | ”Cherish” 1989 | ”Oh Father” 1989 |
Cherish on yhdysvaltalaisen poplaulaja Madonnan kolmas single hänen neljänneltä studioalbumiltaan Like a Prayer vuonna 1989. Madonnan ja Patrick Leonardin tuottama kappale sai positiivista palautetta kriitikoilta ja nousi Yhdysvaltain Billboard-listan kakkoseksi. Britanniassa sen paras sijoitus oli singlelistan sija #3. Kappale on Madonnan seitsemästoista top10-listalle päässyt kappale Yhdysvaltain Billboard-listalla. Suomessa se ylsi virallisen singlelistan sijalle 19. Kappaleesta on olemassa seitsemän eri versiota.
Cherishin musiikkivideo, jonka on ohjannut Herb Ritts, on mustavalkoinen. Se kuvattiin meren rannalla Los Angelesissa kesällä 1989. Videolla Madonna roiskii ja ui matalassa vedessä mustassa asussaan. Hän pullistelee lihaksiaan, keimailee leikkisästi ja ui merenneidon kanssa. Videolla miespuolista merenneitoa esittää Tony Ward, joka on yksi Madonnan entisistä rakastajista. Ward esiintyy myös Madonnan kappaleiden Erotica ja Justify My Love musiikkivideoilla.
Charles Martin Smith

Charles Martin Smith Toronton elokuvajuhlilla 2008.
Charles Martin Smith (s. 30. lokakuuta 1953 Van Nuys, Kalifornia, Yhdysvallat) on yhdysvaltalainen näyttelijä ja ohjaaja. Näyttelijänä hänet tunnetaan muun muassa elokuvista Svengijengi ’62 (1973), Buddy Holly (1978), Juhlat ovat ohi (1979), Kun sudet ulvovat (1983), Starman (1984), Lahjomattomat (1987), Sanaton (1994), Etusivun rakkaustarina (1994), Koriskenttien koiratähti (1997) ja Deep Impact (1998). Hän on näytellyt myös minisarjassa Streets of Laredo (1995). Lisäksi hän on ohjannut minisarjan The Snow Walker (2003) ja elokuvan Stone of Destiny (2008).
Palkinnot

Audience Award (2004)selvennä
Palkinnot > Ehdokkuudet

BAFTA Scotland Award (2008)
Gemini (2005)
Genie (2004)
Leo (2001, 2004)
Yksityiselämä

Smith oli naimisissa Ursula Martinin kanssa, mutta liitto päättyi eroon. Heillä on yksi lapsi. Smith harrastaa kitaran ja pianon soittoa. Hän pitää laulujen kirjoittamisesta.[lähde? ]
Aiheesta muualla

Charles Martin Smith Internet Movie Databasessa. (englanniksi)
Charles Martin Smith Elonetissä.
Colomars

| Colomars |
| --- | --- |
 Notre-Dame-de-la-Nativitén kirkko
 vaakuna
 Colomars
 Koordinaatit: 43°45′52″N, 7°13′22″E 
Valtio:  Ranska
Alue:  Provence-Alpes-Côte d’Azur
Departementti:  Alpes-Maritimes
Arrondissementti:  Nizza
Pinta-ala:  
 – Kokonaispinta-ala:  6,7 km²
Väkiluku (2017):  3 424 
 – Väestötiheys:  509 as./km²
Kunnan numero:  06046
 
 Kunnan kotisivut 
Infobox OKVirheellinen NIMI-arvo: 
Colomars on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Se sijaitsee Var-joen varrella noin 12 kilometriä Nizzasta pohjoiseen.
Kunnan nähtävyyksiä on Notre-Dame-de-la-Nativitén kirkko, joka on rakennettu 1800-luvulla.
Nizzan pohjoispuolella on Var-jokea reunustavien kukkuloiden väleissä syviä kanjoneita ja rotkoja. Niitä kutsutaan "pimeiksi laaksoiksi" (ransk. vallons obscurs). Laaksoissa on pimeää, kosteaa ja viileää ympäri vuoden, ja ne mahdollistavat erityisolosuhteet vuoristo- ja subtrooppisen kasvillisuuden kehittymiseen hyvin lähellä Välimerta. Näistä laaksoista on kymmenen nimetty Natura 2000 -ohjelmaan, ja niistä yksi, Vallon des Vallières, sijaitsee kunnan alueella.
Aiheesta muualla

Kuvia tai muita tiedostoja aiheesta Colomars Wikimedia Commonsissa
Cilegon

| Cilegon |
| --- | --- |

 fiCilegon 
 6°01′01″S, 106°01′01″E 
Valtio:  Indonesia
Provinssi:  Banten
Maantiede
Kokonaispinta-ala:  176 km² 
Väestö
Väkiluku (2015):  411 554
Väestötiheys:  2 507 as./km²
 www.cilegon.go.id 
Cilegon on kaupunki Indonesiassa Jaavan saarella Bantenin provinssissa. Vuoden 2015 väestönlaskennassa kaupungin asukasluku oli noin 412 000.
Aiheesta muualla

Kuvia tai muita tiedostoja aiheesta Cilegon Wikimedia Commonsissa
Clean Bandit

| Clean Bandit |
| --- | --- |
 Clean Bandit vuonna 2013.
Tiedot
Toiminnassa:  2009–
Tyylilaji:  elektroninen musiikki, synthpop, kamaripop
Kotipaikka:   Cambridge, Englanti, Yhdistynyt kuningaskunta
Laulukieli:  englanti
Jäsenet:  Jack Patterson, basso, koskettimet   Luke Patterson, rummut   Grace Chatto, sello  
Entiset jäsenet:  Neil Amin-Smith, viulu  
Levy-yhtiö:  Warner Music Group   Black Butter Records  
Aiheesta muualla
Kotisivut
Infobox OKNimi-testi OK: 
Clean Bandit on brittiläinen elektronisen musiikin yhtye, joka on perustettu vuonna 2009. Yhtyeen kappale ”Rather Be” nousi Britannian singlelistan ykköseksi tammikuussa 2014. Yhtyeen debyyttialbumi, New Eyes, julkaistiin toukokuussa 2014 ja seuraava albumi, What is Love?, marraskuussa 2018. Helmikuussa 2015 yhtye palkittiin parhaan dance-kappaleen Grammylla.
Diskografia

New Eyes (Atlantic Records,  2014)
What is Love? (2018)
”A+E” (2012)
”Mozart's House” (2013)
”Dust Clears” (2013)
”Rather Be” (mukana Jess Glynne, 2014)
”Extraordinary” (mukana Sharna Bass, 2014)
”Come Over” (mukana Stylo G, 2014)
”Real Love” (mukana Jess Glynne, 2014)
”Stronger” (2015)
”Tears” (mukana Louisa Johnson, 2016)
”Rockabye” (mukana Sean Paul ja Anne-Marie, 2016)
”Symphony” (mukana Zara Larsson, 2017)
”Disconnect” (mukana Marina and the Diamonds, 2017)
”Solo” (mukana Demi Lovato, 2018)
”Playboy Style” (mukana Charli XCX ja Bhad Bhabie 2018)
”Mama” (mukana Ellie Goulding) (2019)
Aiheesta muualla

Wikimedia Commonsissa on kuvia tai muita tiedostoja aiheesta .
Clean Bandit -yhtyeen kotisivut (Arkistoitu – Internet Archive)
/ Clean Bandit Facebookissa
Clean Bandit Twitterissä
Cleaner

| Cleaner |
| --- | --- |

Ohjaaja:  Renny Harlin
Käsikirjoittaja:  Matthew Aldrich
Tuottaja:  Michael P. Flannigan Steve Golin Lati Grobman Samuel L. Jackson Avi Lerner Alix Madigan
Säveltäjä:  Richard Gibbs
Kuvaaja:  Scott Kevan
Leikkaaja:  Brian Berdan
Pääosat:  Samuel L. Jackson Ed Harris Eva Mendes
Valmistustiedot
Valmistusmaa:   Yhdysvallat
Tuotantoyhtiö:  Millennium Films
Levittäjä:  Screen Gems Netflix
Ensi-ilta:   18. tammikuuta 2008
Kesto:  88 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cleaner on yhdysvaltalainen, suomalaisen Renny Harlinin ohjaama jännityselokuva, joka esitettiin ensimmäisen kerran vuonna 2007, ja Suomen ensi-ilta oli tammikuussa 2008. Elokuvassa entinen poliisi ja nykyinen rikospaikkojen siivooja Tom Cutler saa toimeksiannon erääseen kohteeseen, jossa tulisi siivota paikat henkirikoksen jäljiltä.
Cutlerille selviää hyvin pian että toimeksianto onkin lavastettu, lisäksi poliisin kiinnostus häntä kohtaa
kasvaa.
Rooleissa

| 0 | 1 | 2 |
| --- | --- | --- |
|  Samuel L. Jackson  | … |   Tom Cutler   |
|  Ed Harris  | … |   Eddie Lorenzo    |
|  Eva Mendes  | … |   Ann Norcut    |
|  Maggie Lawson  | … |   Cherie    |
|  Luis Guzmán  | … |  Etsivä Jim Vargas   |
|  Keke Palmer  | … |   Rose Cutler   |
|  Robert Forster  | … |   Arlo Grange   |
|  Peter Franzén  | … |   Konstaapeli Bronson   |
Aiheesta muualla

FilmGoer (arvostelu)
Christoffer Weiss

| Christoffer Weiss |
| --- | --- |
 Promokuva 2023 (c) Ian Granström
Henkilötiedot
Syntynyt: 27. tammikuuta 1978 (ikä 46) Karjaa
Ammatti:  näyttelijä, yrittäjä
Näyttelijä
Aktiivisena:  1992-
Merkittävät roolit:  Allan Finholm  (Etulinjan edessä)
Aiheesta muualla
Viralliset kotisivut
IMDb 
Elonet
Christoffer Weiss (aik. Westerlund, s. 27. tammikuuta 1978 Karjaa) on suomalainen näyttelijä ja yrittäjä. Hän on työskennellyt ennen kaikkea tapahtuma-, media- ja koulutusalalla.
Ura

Weiss opiskeli näyttelijän ammattiin Teatterikorkeakoulussa. Hän on näytellyt teatterissa, elokuvissa ja televisiosarjoissa. Ennen kaikkea Weiss on työskennellyt yrittäjänä: hän on muun muassa kehittänyt tanssipelilaitteita ja tuottanut tapahtumia. Lisäksi on omistanut kaksi verkkokauppaa. Weiss on niin ikään toiminut puhujana ja juontajana.
Weissin teatteritöihin kuuluu Tonyn rooli Viirus-teatterin näytelmässä Trainers Island vuonna 2006. Hän on näytellyt myös musiikkiteatterissa: hänellä oli rooli musikaalissa Housut pois, joka esitettiin Raaseporin kesäteatterissa vuonna 2007. Samassa teatterissa hän on esittänyt mm. Aatua Vaahteranmäen Eemelissä (2015) ja Oberonia Kesäyön unelmassa (2014).
Christoffer on toiminut myös Raaseporin kesäteatterin tuottajana, vuonna 2023 Raaseporin teatterin esittäessä Monty Pythonin SPAMalot musikaalia.
Weiss on näytellyt sivuosia muun muassa elokuvissa Leijat Helsingin yllä (2001) ja Etulinjan edessä (2004). Televisiossa hän on näytellyt muun muassa sarjoissa Kimmo (2017) ja Hotel Swan Helsinki (2020). Hänellä on rooli Vares TV-sarjassa (2025).
Vapauden puolesta

Christoffer järjesti koronarajoituksien aikana useita mielenosoituksia, sekä omissa että Vapauden puolesta ry:n nimissä. Weiss toimi yhdistyksen puheenjohtaja sen ensimmäisellä toimintakaudella 11.11.2021-31.12.2022. Hän on ollut mukana järjestämässä yhdistyksen tapahtumia ja verkkolähetyksiä, minkä lisäksi hän on tehnyt verkkolähetyksiä koronarajoituksia vastustavien ryhmien tapahtumista.
Weiss käynnisti vuonna 2021 kansalaisaloitteen nimellä "Kansalaisaloite tartuntatautilain muuttamiseksi ja mielenosoitusoikeuden turvaamiseksi ulkotiloissa" joka keräsi 3 509 kannatusta.
Aiheesta muualla

Puhujaprofiili
Juontajaprofiili